
BIROUL PERMANENT
AL
CAMEREI DEPUTAŢILOR

		

	Vă înaintăm alăturat, Raportul suplimentar asupra proiectului de LEGE privind aprobarea Ordonanţei de urgenţă a Guvernului nr.64/2016 pentru modificarea şi completarea Legii energiei electrice şi a gazelor naturale nr.123/2012, transmis cu adresa PLx. 110 din 13 februarie 2017 şi înregistrat cu nr.4c-3/69/2017 din 14 februarie 2017.  
	Prin obiectul de reglementare şi conţinut, proiectul de lege face parte din categoria legilor ordinare.
În raport cu obiectul său de reglementare, legea face parte din categoria legilor ordinare, Camera Deputaţilor fiind, în conformitate cu dispoziţiile art.75 alin.(1) teza a II-a din Constituţia Românei, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Cameră decizională.
Prezentul Raport suplimentar înlocuiește integral raportul nr. 4c-3/69/2017 din data de 5 octombrie 2017.



PREŞEDINTE,

Iulian Iancu

R A P O R T    SU P L I M E N T A R

asupra proiectului de LEGE privind aprobarea Ordonanţei de urgenţă a Guvernului nr.64/2016 pentru modificarea şi completarea Legii energiei electrice şi a gazelor naturale nr.123/2012

În conformitate cu prevederile art. 95 și ale art. 115 din Regulamentul Camerei Deputaţilor, republicat, cu modificările și completările ulterioare, Comisia pentru industrii şi servicii a fost sesizată spre dezbatere în fond, a proiectului de LEGE privind aprobarea Ordonanţei de urgenţă a Guvernului nr.64/2016 pentru modificarea şi completarea Legii energiei electrice şi a gazelor naturale nr.123/2012, transmis cu adresa PLx. 110 din 13 februarie 2017 şi înregistrat cu nr.4c-3/69/2017 din 14 februarie 2017.  
Senatul, în calitate de primă Cameră sesizată, a adoptat acest proiect de Lege în şedinţa din 8 februarie 2017.
Consiliul Legislativ a avizat favorabil proiectul de Lege, cu unele observaţii şi propuneri, aviz transmis cu adresa nr. 921 din 28 septembrie 2016.
Comisia pentru transporturi și infrastructură a avizat favorabil proiectul de lege, aviz transmis cu adresa nr. 4C-26/32 din 21 februarie 2017
Comisia juridică, de disciplină şi imunităţi a avizat favorabil proiectul de lege, aviz transmis cu adresa nr. 4C-11/263 din 21 februarie 2017.
În ședința din data de 17 iunie 2017, Plenul Camerei Deputaților a hotărât retrimiterea la Comisia pentru industrii și servicii a proiectului de Lege, pentru reanalizarea și întocmirea unui nou raport.
În conformitate cu prevederile art. 61 din Regulamentul Camerei Deputaţilor republicat, cu modificările și completările ulterioare, membrii Comisiei pentru industrii şi servicii au examinat proiectul de lege și punctele de vedere primite la Comisie, în mai multe ședințe.
În conformitate cu prevederile art. 54 şi 55 din Regulamentul Camerei Deputaţilor, republicat, cu modificările și completările ulterioare, la dezbaterile proiectului de Lege la şedinţele comisiei a participat: Florin Gheorghe, director general, Cornel Zeveleanu, director general adjunct, Liviu Stoican, șef serviciu, de la Ministerul Energiei; domnul Dumitru Chiriță, Președinte, Henorel Soreață, Vicepreședinte, Zoltan Nagy Bene, Vicepreședinte, de la ANRE.
Membrii Comisiei pentru industrii şi servicii au examinat în data de 12 iunie 2018 inițiativa legislativă, expunerea de motive, avizul favorabil, cu observaţii şi propuneri, al Consiliului Legislativ nr. 921 din 28 septembrie 2016, punctele de vedere primite, avizele Comisiei juridice de disciplină și imunități și a Comisiei pentru transporturi și infrastructură.
La lucrările comisiei au fost prezenţi 18 deputaţi din totalul de 20 deputaţi membri ai comisiei.
În urma dezbaterilor, Comisia pentru industrii şi servicii au hotărât, cu majoritate de voturi, să propună plenului Camerei Deputaţilor spre dezbatere şi adoptare proiectului de Lege privind aprobarea Ordonanţei de urgenţă a Guvernului nr.64/2016 pentru modificarea şi completarea Legii energiei electrice şi a gazelor naturale nr.123/2012, în forma adoptată de Senat.
În raport de obiectul şi conţinutul său, proiectul de Lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.









                   PREŞEDINTE,                                   		   SECRETAR,
                    Iulian Iancu                                         		Mînzatu Roxana





	Consilier parlamentar
                  Lucian Cumpătă

